54 OBSEB. VATIONES ZOOLOGICAE. 
In pedes posteriores erigitur, et verticali situ circumspicit. Multum se co- 
mit , nasumque stringit , magis quam sciurus. Mansuetior visus illis quos olim 
alui. Felis mea murium egregia venatrix, saepius ante ejus carcerem sedere 
solebat, eum adeo olfaciebat. 
Quum aliquando per foramen perangustum evasisset , et in angulo abscon- 
ditus repertus esset , forcipe prehensus eam momordit , sed non adeo mordicus 
nec cum furore aliquo, uti scriptores tradunt. Alia vice quum rursus evasisset, 
in angulo aperto sedens quasi deprecanti similis repertus est, citoque per fo- 
ramen angustum per quod evaserat , carcerem suum repetiit. In carcere suo 
quantum potuit caementum effodit, ut nisi lapides obstitissent profundos cuni- 
culos egisset. Erat in procamino. 
Super corrosis ex cortice quercus factis panibus aliisque quisquiliis cubile 
sibi paraverat. 
Languere et macilentum fieri visum mibi animal est. D. 20. Maji mane 
mortuum jacuit extensum , in opposito angulo cubilis sui. An fame consum- 
tum? Licet superesset adhuc nonnihil costarum betae, imo et nux juglans 
inter quisquilias cubilis , intacta. Qua re iterato persuadeor nucibus hoc animal 
non victitare. 
An periit effectu veneni ? Nam olim helleborum et napellum fame com- 
pulsus voravit. 
Femina erat. Umbilicus non bene clausus. Labiorum structura ut in mure 
terrestri, scilicet ut claudi possint, eminentibus dentibus. Rugae transversae 
palatinae plures. 
Labio inferiore reflexo ad basin incisorum versus exteriora regio ovata , 
glabra , albicans , quasi subcartilaginea. Clauso ore videtur dentibus ad latera 
se applicare , et labia contra frictionem defendere. 
Pediculum nullum super hoc animali reperi. 
Hordei grana non tetigit. (Meus vero Ao. q. acceptus , semiadultus , mitis, 
neque mordax, ut manibus tractare liceat. Ed.') Neque panem. Postea tamen 
edit. Nuces etiam arrodere non callet. Nucleos exemtos vorat quidem , sed 
ex dimidiata testa haud plura exglubit , quam immisso rostro extrahere potest: 
qua in re a rosoribus muribus sciurisque differre videtur. 
Herbas maxime appetere videtur , uti olim etiam memini me ejus buccas 
alliorum foliis prorsus plenas reperire. 
Folia taraxaci cupide appetiit. Cepae folia, lactucae , raphani voravit. 
Etiam acetosae. Arrosit folia aquilegiae , archangelicae ; bistortae tota 
